b'\n_START_ARTICLE_\nWilly Postma\n_START_PARAGRAPH_\nWilly Huibertje Postma (f\xc3\xb8dt 28. oktober 1942 i Nederland) er en nederlandsk-norsk harpemusiker og universitetslektor ved Norges musikkh\xc3\xb8gskole._NEWLINE_Postma studerte harpe ved musikk-konservatoriet i Rotterdam, og spilte harpe i Rotterdam Filharmoniske. Hun flyttet til Norge i 1964, og er ansatt i Trondheim Symfoniorkester fra samme \xc3\xa5r. Hun begynte \xc3\xa5 undervise ved Trondheim kommunale musikkskole i 1981, og ble ansatt som universitetslektor ved Norges musikkh\xc3\xb8gskole i 1991. I perioden 1992\xe2\x80\x932000 var hun \xc2\xabflying\xc2\xbb professor ved Sibelius-akademiet. _NEWLINE_Willy Postma er en internasjonalt anerkjent harpe-pedagog. _NEWLINE_Hun er mor til den prisbel\xc3\xb8nte sopranen Kari Postma. Per 2017 er Willy Postma bosatt i Bergen.\n_START_SECTION_\nPriser og utmerkelser\n_START_PARAGRAPH_\nI august 2007 ble hun utnevnt til Ridder 1. klasse av St. Olavs Orden for sin _NEWLINE_\xc2\xabpionerinnsats for harpeundervisningen i Norge og Skandinavia. Videre at hun som ut\xc3\xb8vende harpemusiker har utviklet seg til \xc3\xa5 v\xc3\xa6re en f\xc3\xb8rende harpist i Norden og at hun har gjort en betydelig innsats for kulturlivet i inn- og utland\xc2\xbb.'